section_heading: Dina: Drugi dio i mogući treći film
paragraph_text: Budući da je Warner Bros. u prosincu 2020. odlučio da će većina filmova 2021., među kojima je i Dina, istog dana biti objavljena na HBO Maxu i u kinima zbog utjecaja pandemije koronavirusa na kina diljem svijeta, postojala je mogućnost da se nastavak Dine neće snimiti. Villeneuve je izjavio da istovremena objava filma u kinima i platformama za streaming može dovesti do toga da film ne zaradi dovoljno novca, zbog čega bi se rad na planiranu nastavku mogao otkazati.